text: বিয়ে করবেন না নায়িকা সুনেরাহ – দৈনিক জাতীয় অর্থনীতি
  বিনোদন ডেস্ক : অভিষেক সিনেমাতেই জাতীয় চলচ্চিত্র পুরস্কারের শ্রেষ্ঠ অভিনেত্রী নির্বাচিত হয়ে আলোচনায় রয়েছেন মডেল অভিনেত্রী সুনেরাহ বিনতে কামাল। র‍্যাম্প দিয়ে ঝলমলে দুনিয়ায় পা রাখলেও মডেলিং, অভিনয় এবং চাকরি সবই একসঙ্গে চালিয়ে যাচ্ছেন এই তরুণী। তবে জীবনে কখনো বিয়ে করতে চান না বলে জানিয়েছেন তিনি। সবসময় কাজে ডুবে থাকতে চান তিনি।
  সম্প্রতি দেশের জাতীয় একটি গণমাধ্যমে দেওয়া সাক্ষাৎকারে সুনেরাহ এমনটিই জানান। তিনি বলেন, আমি বিয়ে করব না। আমি যখন যা করি, মন দিয়ে করি। বিয়ে করে আমি সংসারে সময় দিতে পারব না। কারণ, আমি ক্যারিয়ার গড়তে চাই। সারা জীবন কাজ করে যেতে চাই। তাই আমার রিলেশনশিপ স্ট্যাটাস সিঙ্গেল থাকবে।